หลังจากประจำเดือนหมด ยังมีเลือดสีน้ำตาลเลอะกางเกงในอยู่อะค่ะ เป็นมาอาทิตย์กว่าแล้วค่ะ ไม่ค่อยมีกลิ่นค่ะ ไม่ปวดท้อง ไม่แสบ ไม่คันอะไรเลยค่ะ จะมารู้ตัวตอนเห็นว่าเลอะแล้วค่ะ ปริมาณที่เลอะก็ไม่เยอะด้วยค่ะ แต่ปกติไม่เคยเลอะหลังประจำเดือนหมดนานขนาดนี้ ไม่ทราบว่ามีสาเหตุจากอะไรได้บ้างค่ะ แก้ไขเบื้องต้นหรือสังเกตตัวเองยังไงได้บ้างคะ (ไม่เคยมีเพศสัมพันธ์ค่ะ)
สวัสดีค่ะ การที่มีเลือดออกตามหลังการมีประจำเดือน ก็คือมีเลือดออกจากช่องคลอดเกิน 7 วันติดต่อกันนั้น จัดเป็นภาวะผิดปกติ ที่อาจจะมีสาเหตุมาจากการมีการติดเชื้อที่ช่องคลอดหรือปากมดลูก การมีเนื้องอกที่มดลูกหรือปากมดลูก ฮอร์โมนจากรังไข่ไม่สมดุล แผลฉีกขาดที่อวัยวะเพศภายนอก หรือต่อมไทรอยด์ทำงานผิดปกติ หรือเป็นภาวะแทรกซ้อนจากการตั้งครรภ์เช่นแท้งหรือท้องนอกมดลูก เป็นต้นซึ่งมีสาเหตุได้หลายอย่าง อย่างแรกอาจจะต้องดูก่อนว่ามีการตั้งครรภ์หรือไม่ ซึ่งถ้าไม่เคยมีเพศสัมพันธ์เลย ก็ไม่น่าจะเป็นไปได้ สาเหตุที่ไม่เกี่ยวกับการตั้งครรภ์อื่นๆดังกล่าวไปนั้น อาจจะต้องตรวจหาสาเหตุโดยสูตินรีแพทย์ เช่นการตรวจภายในหรือทำอัลตราซาวน์หน้าท้องร่วมด้วยต่อไป สาเหตุที่พบได้บ่อยกรณีไม่เคยมีเพศสัมพันธ์ อาจจะเป็นเรื่องเนื้องอกมดลูกได้ แนะนำให้ไปพบแพทย์ค่ะเบื้องต้นไม่ซื้อยาปรับฮอร์โมนใดๆมาใช้เอง ไม่สวนล้างช่องคลอด งดการมีเพศสัมพันธ์ไปก่อน